Jeg ber Dem derfor igjen straks å gjøre det De er satt til å gjøre, nemlig å ta grep i denne saken og sørge for at privatpersonen Dag Hiåsen 3355 Solumsmoen ikke lenger står uten teletilkobling.
Dag Hiåsen har gitt meg lov å bryte taushetsplikten, noe de vedlagte brevene også beviser. Jeg anmelder herved Telenor for å utestenge Hiåsen/Fampo fra Internett og telefon.
Hiåsen ringte utallige ganger til feilmeldingen og ble lovet at dette skulle ordnes. Dette til tross, ble det aldri etterkommet. Da rettet han på nytt en skriftlig henvendelser til Bente Sundbakken, og fikk rene trakasseringssvar tilbake. Han ble oppfordret til å ringe Telenors servicetelefon, til den nette sum av kr. 8.75 per minutt, noe han også gjorde. For ikke å bli økomomisk ruinert måtte han slutte med dette. Se bl. a. vedlagte brev av 19. 04. 01.
Han hadde med andre ord klave men ikke ku. Følgelig ville han heller ikke betale for klaven, dvs. ISDN-linjen, noe som for det første krevde en adskillig høyere engangavgift, pluss månedlige utgifter som også var mye høyere enn en vanlig analog linje. Derfor mente han at han utmeket godt kunne klare seg med den analoge, siden han likevel var utestengt fra nettet.
Som De vet er det i følge norsk lov ikke tillatt å sende en bestridt regning til inkasso, noe Telenor likevel gjorde. Dette er i seg selv lovstridig. Viser til brev av 18. 01. 03, side 1, hvor Hiåsen påpeker Sunbakkens salg av en bestritt fordring.
Som nyslått medlem av Fampo er jeg sjokkert over hva som har foregått, og stiller et stort spørsmålstegn med hvordan Hiåsen skal kunne hjelpe meg i min sak fremover, uten å ha den soleklare rett å være tilknyttet nettet. Dette gjelder selvsagt ikke bare for meg, men også andre saker som Hiåsen arbeider med. Det er en menneskerett å ha Internett og telefon. Ikke minst for en menneskerettsorganisasjon.
Jeg ble av politiet bedt om å komme med nærmere opplysninger i saken, og det er dét jeg nå har innhentet hos Dag Hiåsen selv. Der er derfor ingen grunn for Dem å påstå at jeg ikke har noe med denne saken å gjøre pga. taushetsplikten overfor Deres kunder. Hiåsen har frigitt alle saksdokumenter til meg, noe som innebærer at han naturligvis samtidig også opphever taushetsplikten mellom ham og Telenor.
Jeg ser derfor frem til at De snarest sørger for at Hiåsen blir tilkoblet telefon og Internett igjen og gir meg en snarlig tilbakemelding på dette.